Аԥсны адәныҟатәи аусқәа рминистр Инал Арӡынба Индиа имҩаԥысуаз абизнес-форум «Бизнес-диалог на евразийском пространстве» далахәын.
Инал Арӡынба иажәахә аҿы иазгәеиҭеит:
«Евразиа ажәларқәа Рассамблеиа Индиа еиҿнакааз Жәларбжьаратәи абизнес-форум «Бизнес-диалог на евразийском пространстве» атәылақәа жәпакы рхаҭарнакцәа алархәны имҩаԥгоуп.
Ҳара аҵак ду аҳҭоит Евразиа ажәларқәа Рассамблеиеи ҳареи ҳаизыҟазаашьа, иазыԥхьагәаҳҭоит сынтәатәи ашықәс азы Аԥсны Аҳәынҭқарреи Евразиа ажәларқәа Рассамблеиеи рыбжьара аусеицуразы Аиқәшаҳаҭра анапаҵаҩра. Ҳара, Аԥсны Аҳәынҭқарра аҳасаб ала аинтерес ду ааҳарԥшуеит Индиеи ҳареи форматрацәала ҳаизыҟазаашьақәа рышьақәыргыларазы» ҳәа.